# เพียร์ซ บรอสแนน
เพียร์ซ เบรนดัน บรอสแนน โอบีอี (; เกิดวันที่ 16 พฤษภาคม ค.ศ. 1953) เป็นนักแสดง, ผู้อำนวยการสร้างภาพยนตร์และนักเคลื่อนไหวด้านสิ่งแวดล้อมชาวไอร์แลนด์ เขาเป็นที่รู้จักจากการแสดงเป็นสายลับ เจมส์ บอนด์ คนที่ห้า ในภาพยนตร์ชุดบอนด์ของอีออนโปรดักชันส์ โดยเขาแสดงในภาพยนตร์บอนด์ทั้งหมดสี่เรื่องระหว่างปี ค.ศ. 1995 ถึง 2002 (พยัคฆ์ร้าย 007 รหัสลับทลายโลก, 007 พยัคฆ์ร้ายไม่มีวันตาย, 007 พยัคฆ์ร้ายดับแผนครองโลก และ ดาย อนัทเธอร์ เดย์ 007 พยัคฆ์ร้ายท้ามรณะ) และแสดงเป็นตัวละครในวิดีโอเกมหลายเกม

หลังจากบรอสแนนลาออกจากโรงเรียนเมื่อตอนอายุ 16 ปี เขาเริ่มฝึกวาดภาพประกอบเชิงพาณิชย์และเข้าเรียนที่ ดรามาเซนเตอร์ ใน ลอนดอน เป็นเวลาสามปี หลังเขาเริ่มต้นอาชีพด้วยการแสดงบนเวที เขาเริ่มได้รับความนิยมจากละครชุดทางโทรทัศน์เรื่อง เรมิงตันสตีล (1982–1987) หลังละครชุดจบลง บรอสแนนเริ่มแสดงในภาพยนตร์ เช่น ภาพยนตร์แนวสายลับสมัยสงครามเย็นเรื่อง พยัคฆ์จารชนโค่นแผนพยัคฆ์ร้าย (1987) และ ภาพยนตร์แนวตลกเรื่อง คุณนายเด๊าท์ไฟร์ พี่เลี้ยงหัวใจหนุงหนิง (1993) หลังจากประสบความสำเร็จในบทบาท เจมส์ บอนด์ ที่โด่งดังไปทั่วโลก บรอสแนนก็ได้แสดงนำในภาพยนตร์ใหญ่ ๆ เรื่องอื่น เช่น ภาพยนตร์แนวมหากาพย์ผจญภัยและหายนะเรื่อง ธรณีไฟนรกถล่มโลก (1997) และ ภาพยนตร์แนวโจรกรรมเรื่อง เกมรักหักเหลี่ยมจารกรรม (1999) หลังจากบรอสแนนเลิกรับบทบอนด์ เขาได้แสดงในภาพยนตร์เรื่องอื่น ๆ เช่น ภาพยนตร์แนวมิวสิกคัลและตลกเรื่อง มัมมา มีอา! วิวาห์วุ่น ลุ้นหาพ่อ (2008), ภาพยนตร์แนวระทึกขวัญการเมืองเรื่อง พลิกปริศนา สภาซ่อนเงื่อน (2010), ภาพยนตร์แนวแอกชันแฟนตาซีเรื่อง เพอร์ซีย์ แจ็กสัน กับสายฟ้าที่หายไป (2010), ภาพยนตร์แนวแอกชันสายลับระทึกขวัญเรื่อง พลิกเกมส์ฆ่า ล่าพยัคฆ์ร้าย (2014) และ มามา มียา! 2 (2018)

บรอสแนนได้รับการเสนอชื่อในรางวัลลูกโลกทองคำสองครั้ง ครั้งแรกจากมินิซีรีส์เรื่อง แนนซี แอสเตอร์ (1982) และครั้งที่สองจากภาพยนตร์แนวตลกร้ายเรื่อง พยัคฆ์ร้ายกระสุนตัน (2005) ในปี ค.ศ. 1996 เขากับ โบ เซนต์. แคลร์ ร่วมกันก่อตั้งบริษัทสร้างภาพยนตร์ที่ลอสแอนเจลิสชื่อว่า ไอริชดรีมไทม์ เขายังเป็นที่รู้จักจากงานด้านการกุศลและการเคลื่อนไหวเพื่อสิ่งแวดล้อม ในปี ค.ศ. 2020 เขาได้รับการจัดอันดับให้อยู่ในอันดับที่ 15 ในรายชื่อนักแสดงภาพยนตร์ชาวไอร์แลนด์ที่ยิ่งใหญ่ที่สุดของ ดิไอริชไทม์ ในปี ค.ศ. 1997 บรอสแนนได้รับดาวบนฮอลลีวูดวอล์กออฟเฟม สำหรับผลงานของเขาในอุตสาหกรรมภาพยนตร์

 ผลงาน

 ชื่อภาพยนตร์  ปีที่ฉาย The Long Good Friday  ค.ศ. 1980 The Mirror Crack'd  ค.ศ. 1980 Nomads  ค.ศ. 1986 Taffin  ค.ศ. 1987 The Fourth Protocol  ค.ศ. 1987 The Deceivers  ค.ศ. 1988 Mister Johnson  ค.ศ. 1990 The Lawnmower Man  ค.ศ. 1992 Live Wire  ค.ศ. 1992 Mrs. Dobtfire  ค.ศ. 1993 Death Train (หรือ Detonator)  ค.ศ. 1993 Love Affair  ค.ศ. 1994 Night Watch  ค.ศ. 1995 พยัคฆ์ร้าย 007 รหัสลับทลายโลก  ค.ศ. 1995 The Mirror Has Two Faces  ค.ศ. 1996 Mars Attacks!  ค.ศ. 1996 Dante's Peak  ค.ศ. 1997 Robinson Crusoe  ค.ศ. 1997 พยัคฆ์ร้ายไม่มีวันตาย  ค.ศ. 1997 Quest for Camelot  ค.ศ. 1998 พยัคฆ์ร้ายดับแผนครองโลก  ค.ศ. 1999 The Thomas Crown Affair  ค.ศ. 1999 Grey Owl  ค.ศ. 1999 The Tailor of Panama  ค.ศ. 2001 ดาย อนัทเธอร์ เดย์ 007 พยัคฆ์ร้ายท้ามรณะ  ค.ศ. 2002 Laws of Attraction  ค.ศ. 2004 After the Sunset  ค.ศ. 2004 The Matador  ค.ศ. 2005 Seraphim Falls  ค.ศ. 2007 Butterfly on a Wheel  ค.ศ. 2007 Married Life  ค.ศ. 2007  Mamma Mia!  ค.ศ. 2008  Thomas and Friends the Great Discovery  ค.ศ. 2008  The Greatest  ค.ศ. 2009   The Ghost Writer  ค.ศ. 2010   Percy Jackson & the Olympians: The Lightning Thief  ค.ศ. 2010   The November Man  ค.ศ. 2014   The Foreigner  ค.ศ. 2017